
GODINA XII. 


U subotu 11. svibnja više stotina 
posjetitelja u Radoboju 


Pješačili stazama orhideja, 
natjecali se i družili na 
sportskim terenima i u 
radobojskom trnacu 


"mmm 


= 

U nedjelju 26. svibnja 
održani su Izbori za 
Europski parlament. 
Biralo se 12 
zastupnika između 33 
liste, 396 kandidata 


Prihodi manji za 
10%, a rashodi za 
15% od planiranih 


U 2018. godini prihodi 
Općine Radoboj iznosili 
su 10.474.736,00 kuna 

što je 89,7% od planira- 
nog iznosa. Istovremeno 
su rashodi ostvareni u 
iznosu od 12.116.904,00 
kuna ili 85% planiranih. 
Najveći dio izvornih priho- 
da ostvaren je od poreza 
na dohodak, ukupno 
4.913.073,00 kune odno- 
sno 97,2% od planiranih. 
Povećanje je to u iznosu 
od 1.455.695,00 kuna u 
odnosu na 2017. godinu. U 
svrhu realizacije planira- 
nih kapitalnih objekata od 
Ministarstva regionalnog 
razvoja i fondova EU stiglo 
je 1.164.237,00 kuna, a iz 
Ministarstva graditeljstva 
i prostornog uređenja 
1.143.000,00 kuna. Pomoć 
iz proračuna Krapinsko 
zagorske županije za 
izradu projektne doku- 
mentacije sanacije klizišta 
i za realizaciju programa 
izgradnje Hiže zagor- 


skih štruklji iznosila je 
280.000,00 kuna, dok je od 
ostalih izvora ostvareno 
394.482,00 kune, a radi se 
o sredstvima Hrvatskog 
zavoda za zapošljavanje u 
iznosu od 149.869,00 kuna 
za zapošljavanje djelatnika 
na javnim radovima, te o 
229.985,00 kuna od Hrvat- 
skih cesta za sufinanciranje 
zimske službe. Zahvaljujući 
sredstvima iz EU u iznosu 
od 1.101.698 kuna gradi 

se cesta Brod - Kraljevec. 
Od ukupnih prihoda za 
komunalnu djelatnost 
utrošeno je 38,91%, za 
razvoj gospodarstva 14,02% 
općinsku samoupravu 
5,39%, Jedinstveni uprav- 
ni odjel 11,91%, obrazo- 
vanje 6,15%, socijalnu 
zaštitu 2,12%, kulturu i 
religiju 2,15%, te za sport 

i rekreaciju 2,74%. 

Izvještaj o izvršenju 
općinskog proračuna 

za 2018. godinu prihva- 

ćen je jednoglasno. 

Izabrani članovi 
Savjeta mladih 


Nakon provedenog 
natječaja za dostavlja- 

nje prijedloga kandi- 

data za članove Savjeta 
mladih Općine Radoboj 
na sjednici Općinskog 
vijeća održanoj 2. svibnja, 
tajnim su glasovanjem 
izabrani novi članovi. 

Na prijedlog KUD-a 
»Zagorec“ Radoboj, No- 
gometnog kluba ,,Ra- 
doboj“, Društva ,Naša 
djeca“ Radoboj i Općinske 
organizacije SDP-a u 
Savjet mladih su izabrani: 
Danijel Jurinjak, Marko 
Kiseljak, Nikola Topolo- 


Lokalna akcijska grupa 
»Zeleni bregi“ objavila je na- 
tječaj za ulaganja u pobolj- 
šanje ili proširenje lokalnih 
potreba stanovništva. Uz 
ostalo tu spada i uređenje 
javnih površina koje kori- 
sti stanovništvo. Kako je 
Općina Radoboj već ranije 

u svojim planovima predvi- 
djela uređenje pješačke zone 
u samom centru Radoboja 


težačke zone? 


vec, Daria Rukav i Lucia 
Kiseljak. Izabrani sui 
njihovi zamjenici: Antonio 
Sajko, Filip Siget, Tomislav 
Sajko, Helena Haldek i 
Antonio Kiseljak. Zadaća 
Savjeta mladih je praćenje 
potreba mladih i predla- 
ganje rješenja za poduzi- 
manje određenih mjera 
koje bi poboljšale uvjete 
njihovog djelovanja. Na 
konstituirajućoj sjednici 
održanoj u subotu, 18. 
svibnja za predsjednika 
Savjeta izabran je Marko 
Kiseljak, a za potpred- 
sjednicu Lucija Kiseljak. 


na sjednici Općinskog vijeća 
Općine Radoboj donijeta 

je odluka o davanju sugla- 
snosti za provedbu ulaganja 
za uređenje pješačke zone. 
Uvjet je to za trženje sred- 
stva predviđenih spomenu- 
tim natječajem. Ako projekt 
bude prihvaćen, uredit će 
se pješačka zona od samog 
centra do Zavičajne zbirke, 
odnosno do kružnog toka. 

se drvena kućica koju će koristiti učenici 
prilikom čekanja prijevoza u školu 


Autobusno stajalište 
ina Gorjanima 


Županijskom cestom od 
Radoboja do Gorjana ne 
prometuju autobusi, ali to 
nije razlog da se ne postavi 
kućica u koju bi se prili- 
kom lošeg vremena mogli 
skloniti putnici koji čekaju 
prijevoz. Tom cestom pored 
redovitog prometa vozi i 
kombi koji prevozi učenike 
OŠ ,Side Košutić“ u školu 

i natrag. Upravo zbog toga 
roditelji djece, mještani Gor- 
jana inicirali su postavljanje 
kućice, kakve su na područ- 
ju općine Radoboj postavlje- 
ne na autobusnim stajališti- 
ma. Inicijativa je od strane 
Općine prihvaćena, mješta- 
ni su ustupili zemljište i kre- 
nulo se uređenju terena na 
kojem je postavljena drvena 
kućica koja će štititi djecu 
od kiše i vjetra prilikom 
čekanja prijevoza u školu. 


ET Erasmus+ 


Uređenje Hiže 
vinove loze stiglo 
do krovišta 


ODOBREN JOŠ 
JEDAN PROJEKT 


Agencija za mobilnost i programe Europske unije objavila je 13. svib- 
nja 2019. godine na svojim mrežnim stranicama Odluku kojom se Mu- 
zeju Grada Pregrada odobrava financijska potpora u iznosu od 31.774 
EUR za projekt «Seniori za baštinu» iz programa Erasmus plus. Pored 
muzeja Grada Pregrade u realizaciji ponuđenog programa sudjelovat 
će u naredna 24 mjeseca Muzej Radoa, Gradska knjižnica Pregrada i 
Općinska knjižnica Krapinske Toplice. Projektom su planirane mobil- 
nosti u svrhu učenja za predstavnike sudjelujućih ustanova u kulturi 
po modelu strukturnih tečajeva i razdoblja promatranja tuđeg rada 

u inozenstvu s ciljem osmišljavanja i provođenja stalnih edukativnih 
programa namjenjenih odraslim osobama na temu kulturne baštine. 
Projektni prijedlog ocjenjen je s ukupno 80 bodova i četvrti je na naci- 
onalnoj listi uz najviši odobreni iznos sredstava. Realizacija projekta 
trajat će 24 mjeseca, a startat će 1. rujna 2019. godine. Članovi konzor- 
cija koji su prijavili projekt, nositelj Muzeja Grada Pregrade i člano- 

vi: Muzej Radboa, Gradska knjižnica Pregrada i Općinska knjižnica 
Krapinske Toplice tražili su sredstva za usavršavanje putem radionica 
u zemljama članicama EU na temu obrazovanje odraslih i kultur- 

na baština. Planirano je da Muzej Radboa zahvaljujući dobivenim 
sredstvima sudjeluje na radionicama u Belgiji, Cipru, Grčkoj, Rimu i 
Varšavi Aktivnosti Muzeja Radboa na tom planu početi će početkom 
studenoga a završit će u šestom mjesecu 2021. 


U PRIPREMI LJETNA 
DOGAĐANJA U RADOBOJU 


Vodeći ljudi iz Kulturno umjetničkog društva ,Zagorec“ Radoboj i 
Športsko-kulturne udruge građana ,Josip Poljak“ iz Jazvina započe- 
li su s pripremama za ovogodišnja ljetna događanja u Radoboju. 
Tako udruga ,Josip Poljak“ priprema održavanje tradicionalnog 
nogometnog turnira povodom Dana pobjede i domovinske zahval- 
nosti, te Dana hrvatskih branitelja 5. kolovoza. Turnir će se održati 
na terenima NK ,Radoboj“ i bit će prema najavama popraćen nizom 
drugih aktivnosti. KUD ,, Zagorec“ Radoboj obilježit će 40. godiš- 
njicu svog postojanja i 10. godišnjicu rada Radobojskih mažoretki- 
nja. Prema prvim naznakama to bi trebao biti jedan od značajnijih i 
zanimljivijih događaja u prigodi obilježavanja Dana općine Radoboj. 
Za sada se planira dolazak većeg broja mažoretkinja i glazbenika iz 
drugih sredina, koji bi uveličali jubileje radobojskih kulturnih ama- 
tera. Pohvalno je što su organizatori već sada počeli s pripremama, 
pa možemo očekivati zanimljiva i zabavna događanja. 

Kraj travnja i početak svibnja učenici- 
ma osnovne škole određene dobi ostat 
će u lijepoj uspomeni. Mladi vjernici iz 
trećih razreda primili su Prvu pričest, 

a oni iz osmih razreda Svetu potvrdu. 

U radobojskoj župi Presvetog Trojstva 
običaj je da se djeca, njihovi roditelji, 
kumovi i ostali vjernici okupe ispred 
Župnog ureda i da u povorci krenu u 
župnu crkvu. Bilo je tako i ove godine. 

U nedjelju 28. travnja bilo je okupljanje 
mlađih, prvopričesnika, a u nedjelju 

12. svibnja u središtu zbivanja bili su 
firmanici. Sakrament sv. Potvrde mladi- 
ma je udjelio Zagorski ahiđakon i glavni 
urednik Glasa Koncila Ivan Mikelić. 

UZ to valja spomenuti obilježavanje blag- 
dana sv. Florjana zaštitnika vatrogasaca, 
što je održano 4. svibnja. U mjesecu lip- 
nju inaće u Župi Presvetog Trojstva pred- 
stoji : Susret sportaša Hrvatskog zagorja 
i finale lige prvopričesnika, proslave 
Presvetog Trojstva i Tijelova te župno ho- 
dočašće Majci Božjoj Gorskoj u Loboru. 


Prvopričesnike 
vodio je u povorci 
radobojski župnik vlč. 
Tomislav Novosel 

SREDINOM SVIBNJA PODRUČJE OPĆINE RADOBOJ ZAHVATILO JE SNAŽNO NEVRIJEME 
PRAĆENO SNAŽNIM VJETROM I VELIKIM KOLIČINAMA OBORINA 


SRUŠENA STABLA, RASKRIVENI 
AVLJENE CESTE... 


zo aje 
. > - 
- ž 


U subotu 11. svibnja u predvečernjim sati- 
ma prolom oblaka na području južnog dijela 
Općine Radoboj između ostalog donio je 
velike količine zemlje na prometnice. Po- 
sebno se to odnosi na cestu Jazvine-Ruka 
gdje su trebali biti angažirani vatrogasci za 
isperu blato sa kolnika kako bi se mogao 
odvijati promet. Ovo se inače na toj dionici 
događa prilikom svake obilnije kiše pa bi 
trebalo otkloniti nedostatke na planu odvod- 
nje kako blato ne bi završavalo na cesti. 

U tjednu od 13. do 17. svibnja cijelo područje 
Općine Radoboj zahvaćeno je snažnim vje- 
trom koji je lomio stabla, raskrivao krovove 
kuća i drugih objekata, rušio kontejnere i 
nanosio druge štete. Kao i obično u takovim 
situacijama trebalo je angažirati dobrovoljna 
vatrogasna društva. Krenulo se otklanjanju 
srušenih stabala, sanaciju krovišta zgrada i 
pranja prometnica. Poziva za intervenciju bilo 
je toliko da vatrogasci nisu bili u mogućnosti 
istog trenutka pomoći svima, no po prestan- 
ku vjetra stanje se uglavnom normaliziralo, 
a štete se zbrajaju iako nisu toliko da bi se 
proglašavalo stanje elementarne nepogode. 
Kako je sve to izgledalo najbolje go- 

vore fotografije koje objavljujemo. 


OSNOVAN FORUM ŽENA STRANKE RADA I SOLIDARNOSTI 
KRAPINSKO- ZAGORSKE ŽUPANIJE 


Valentina Presečki 


predsjednica 


U Radoboju je u subotu 11. svibnja održana osni- 

vačka skupština Foruma žena Stranke rada i soli- 

darnosti za Krapinsko - zagorsku županiju. 

Predstavnice iz šest do sada osnovanih Foruma okupile su 
se u prostorijama NK ,Radoboj“ i izabrale vodstvo te razgo- 
varale o idućim aktivnostima. Za predsjednicu je izabrana 
Valentina Presečki. Zahvalivši se na izboru navela je neke 
od aktivnosti u kojima su do sada Forumi žena iz općina i 
gradova Krapinsko-zagorske županije sudjelovali, te najavi- 
la iduće aktivnosti. Na osnivanju Foruma žena Stranke rada 
i solidarnosti Krapinsko-zagorske županije bili su i kandi- 
dati za EU parlament Gordana Rusak i Krešimir Rogina. 


rađom 


£, Srcem, radon 
prdne: i solidarn I solidarnošću 
ana di za nač za naše 


Za( 

Radobojski muzej 
uz mnoge poznate 


Hrvatski prirodoslovni muzej 
i Turistička zajednica Gra- 

da Zagreba organizirali su 
manifestaciju ,Muzeji izvan 
muzeja“ koja se od 10. do 17. 
svibnja održala na Trgu bana 
Josipa Jelačića u Zagrebu. 

U svom premijernom izdanju 
prošle godine, Muzeji izvan 
muzeja izazvali su veliko 
zanimanje javnosti, bilo je oko 
20.000 posjetitelja! Ove godine 
sedam se zagrebačkih muzeja 
predstavilo u tzv. ,MIM pavi- 
ljonu“ impozantnoj i atraktiv- 
noj instalaciji izgrađenoj od 
prozračne drvene strukture 

u obliku velikog gnijezda u 
čijem su ,krilu“ smješteni 
muzeji sudionici: Hrvatski 
prirodoslovni muzej, Arheo- 
loški muzej Zagreb, Muzej za 
umjetnost i obrt, Muzej suvre- 
mene umjetnosti, Tehnički 
muzej ,Nikola Tesla“, Hrvatski 


povijesni muzej, Etnografski 
muzej, Muzejski dokumenta- 
cijski centar i Muzej ,Radboa“ 
kao gostujući. Svaki od muzeja 
sudionika predstavio se po- 
mno osmišljenom prigodnom 
ekspozicijom, a realizirane su 


i brojne radionice i održana 
predavanja. Muzej Radboa 
predstavio je i promovirao 
svoju djelatnost tijekom cijelog 
trajanja manifestacije, sudjelo- 
vao u panel raspravi, radioni- 
cama i drugim događanjima. 

Ovako bi trebalo 
izgledati pročelje 
novog vatrogasnog 
doma u Jazvinama 


SJEVERNO PROČELJE 


VIŠE OD SEDAM MILIJUNA ZA DVA NOVA KAPITALNA PROJEKTA U OPĆINI RADOBOJ 


U planovima Općine Radoboj već neko- 
liko godina postoje projekti za izgrad- 
nju Vatrogasnog doma u Jazvinama i 
uređenje bivšeg Lovačkog doma kod 
naselja Crneki. Zahvaljujući kvalitetno 
pripremljenim dokumentima i poslanim 
zahtjevima za dodjelu potrebnih sredsta- 
va i ovi će projekti krenuti u realizaciju. 
Načelnik općine Radoboj Anđelko 
Topolovec u ponedjeljak 20. svibnja 
potpisao je u Vodicama ugovor o do- 
djeli 4.092.390 kuna za rekonstrukciju i 
uređenje nekadašnjeg Lovačkog doma, 
dok je tajnik DVD Jazvine Dražen Tušek 
potpisao ugovor na temelju kojeg će stići 
3. 043.301 kuna na izgradnju Vatroga- 
snog doma u Jazvinama. Sredstva su 

to koja će u Radoboj stići iz europskih 
fondova. Za izgradnju Vatrogasnog 
doma u Jazvinama potrebno je uku- 

pno 3.396.991 kuna, što znači da će 

biti potrebno osigurati još oko 300.000 
kuna za cjelokupnu investiciju. Ukupni 
troškovi uređenja budućeg Planinar- 
skog doma iznose 4.780.695 kuna pa će 
biti potrebno još oko 700.000 kuna za 
zatvaranje financijske konstrukcije! 

U općini Radoboj u toku je realizacija tri 
kapitalna objekta koja se također finan- 
ciraju sredstvima dobivenim putem na- 
tječaja, to su cesta Brod-Kraljavec, Hiža 
zagorskih štruklji i Hiža vinove loze u što 


će ukupno biti uloženo oko 15.000.000 
kuna. Imajući u vidu i ove najnovije ugo- 
vore posljednjih godina u općinu Rado- 
boj stiglo je ili će stići više od 20.000.000 
sredstava iz europsih fondova i pojedi- 
nih Ministarstava Republike Hrvatske. 
Vodstvo i djelatnici u općini zaista su 
obavili vrlo uspješno svoj dio posla. 


KONAČNO U VLASTITOM PROSTORU 


Višegodišnja nastojanja vatrogasaca iz 
Jazvina da izgrade vlastiti prostor za 
zbrinjavanje opreme i vozila i društvena 
okupljanja po svemu sudeći trebala bi se 
ostvariti. Zahvaljujući Općini Radoboj i 
vodećim ljudima u DVD Jazvine dobive- 
na su sredstva za izgradnju Vatrogasnog 
doma. Dom će biti izgrađen u centru 
Jazvina u neposrednoj blizini zgrade 
Područne škole. Uz sam dom koji će u 
prizemlju imati prostorije za smještaj 
vatrogasnih vozila, kancelarijski prostor, 
sanitarne prostorije i garderobu na katu 
će biti dvorana koja će imati 100 sjedećih 
mjesta te ostale prateće prostore izgradit 
će se i vatrogasni toranj za vježbanje. 
Nema sumnje da će Vatrogasni dom 
DVD-A Jazvine potaknuti mladu i vrijed- 
nu ekipu na još požrtvorniji rad te biti 
mjesto okupljanja i druženja ne samo va- 
trogasaca već i svih stanovnika Jazvina. 


Milijuni kuna za vatrogasni 
dom u Jazvinama 


74.4. 


OPĆINA 
RADOBOJ 


y 


Dubravko Tušek, tajnik 
DVD-A Jazvine i Anđelko 
Topolovec , načelnik 
Općine Radoboj u 


Vodicama su potpisali 
ugovore na tzemelju kojih 
u Općinu Radoboj stiže 
više od 7.000.000 kuna. 

Plesna večer u Radoboju 


Povodom Svjetskog dana plesa u 
Radoboju je 29. travnja održana 
»Plesna večer“, Članice rado- 
bojskog Foruma žena Stranke 
rada i solidarnosti pobrinule 

su se za zanimljiv i raznovrstan 
program. Nakon nastupa Rado- 
bojskih mažoretkinja plesačice i 
plesači iz Plesnog centra ,,Bam- 
boleo“ iz Zagreba među kojima 
je bila i Paula Jeričević jedana- 
estostruka prvakinja Hrvatske, 
te trostruki prvak Mario Ožbolt, 
oduševili su sve prisutne svojim 
nastupima. 

Među prisutnima bila je i prof. 
dr. sc. Gordana Rusak i dipl. 
arh. Krešimir Roginić kandidati 
Stranke rada i solidarnosti za EU 
parlament, Marija Puh, sabor- 
ska zastupnica, načelnik Općine 
Stubičke Toplice Josip Beljak, 

te predsjednik Stranke rada i 
solidarnosti Krapinsko zagorske 
županije Anđelko Topolovec. 
Ugodnom druženju pridonio je 
i glazbeni sastav Kontra-band, a 
svi su se složili s prijedlogom da 
Plesna večer u Radoboju posta- 
ne tradicionalna priredba. 

še 


Sportski susreti i 
druženje u Radoboju 


Više od 250 članova i simpatizera Stranke rada i solidarnosti Milan 
Bandić 365 okupilo se u subotu 11. svibnja u Radoboju. 

Uz gotovo cjelodnevno druženje veliki broj njih sudjelovao je u sport- 
skim i društvenim igrama, a kandidati Stranke rada i solidarnosti 

za Europski parlament, Gordana Rusak i Krešimir Rogina iskoristili 
su priliku za upoznavanje prisutnih sa svojim programima. U ime 
domaćina prisutnima se obratio Anđelko Topolovec, koji ujedno 
obavlja i dužnost predsjednika Županijske organizacije Stranke rada 
i solidarnosti, a Gordana Rusak je pored ostalog zahvalila domaćini- 
ma, radobojskoj organizaciji, na uloženom trudu da ovo okupljanje 
bude na vrhunskoj razini. 

Iz Radoboja su posebno zadovoljni otišli predstavnici Općine Sveti 
Križ Začretje, koji su osvojili prvo mjestu u nogometu, najbolji u pi- 
kadu bili su predstavnici Donje Stubice, najviše sreće i znanja u igri 
belota imali su predstavnici Krapine, a domaćini su pripremili najbo- 
lju kotlovinu. Nagrade su najboljima uručili i čestitali im na uspjehu, 
saborska zastupnica Marija Puh, predsjednik Glavnog odbora stranke 
Luka Grabušić, te predsjednica Foruma mladih Natalija Prica Oreški. 

DRUŽENJA PRIJE IZBORA DONIJ 


Od svih stranaka koje 
su imale svoje liste 

za izbor zastupnika u 
Europski parlament 
jedino je stranka rada 

i solidarnosti Milana 
Bandića na području 
Općine Radoboj imala 
opširnu i svestranu 
predizbornu aktivnost. 
Održana su druženja 

na Gorjanima, u 
Radobojskom Orehovcu, 
Radobojskim Bregima i 
u Radoboju. Razgovaralo 
se sa biračima i to je 
donijelo rezultat s kojim 
stranka Bandić Milan 
365 može biti više nego 
zadovoljna. 

REZULTATI GLASOVANJA NA BIRAČKIM 
MJESTIMA U OPĆINI RADOBOJ 


IZABRANO 
DVANAEST 
ZASTUPNIKA 
U EUROPSKI 
PARLAMENT 


HDZ | SDP IZJEDNAČENI 
PO BROJU ZASTUPNIKA 


U nedjelju 26. svibnja u Hrvatskoj su održani treći izbori 
za zastupnike u Europskom parlamentu. Odaziv birača 
bio je nešto veći od onog na prošlim izborima prije pet go- 
dina, ali je unatoč tome među najnižima među 28 članica 
Europske unije. Od ukupno 3.696.907 upisanih birača na 
izbore je došlo njih 1.103.551 ili 29,86%. 

Hrvatska demokratska zajednica i Socijaldemokratska 
partija imaju isti broj zastupnika po četiri, po jednog za- 
stupnika imaju: Hrast-Pokret za uspješnu Hrvatsku, lista 
Kolakušić Mislava, Živi zid i Amsterdamska koalicija. 


KRAPINSKO ZAGORSKA 
ZUPANIJA ZA SDP 


U Krapinsko zagorskoj županiji bilo je upisano 108.495 
birača, a na izbore se odazvalo njih 30.866 ili 28,45%. 
Najviše glasova dobio je SDP 23,99%, tek nešto manje 
23,66% glasova osvojio je HDZ, dok su izborni prag 
prošli još Živi zid sa 7.70%, lista Kolakušić Mislava 
7,56% i lista Milan Bandić 365 Stranka rada i solidar- 
nosti sa 6, 62 %. 


RADOBOJ PREMOĆNO 
ZA BANDIĆA 


U Općini Radoboj ima 2.703 birača a na izbore je došlo 
njih 1.053 ili 38,96% što je najveći postotak izlaznosti u 
Krapinsko zagorskoj županiji. Od ukupnog broja 450 ili 
44,59% glasove je dobila lista Bandić Milan 365 Stranka 
rada i solidarnosti. 148 glasova ili 14,66% pripalo je listi 
HDZ-a, 126 glasova ili 12,48 % dobio je SDP , 53 ili 5,25% 
pripalo je listi Živog zida. 

Ostale stranke na biračkim mjestima u Općini Radoboj 
nisu prošle izborni prag, a čak 14 njih nije dobilo ni jedan 
glas birača. Kada se radi o broju glasova koje su dobili po- 
jedini kandidati onda zadovoljna može biti prva na listi 
Bandić Milana, Martina Bienenfeld koja je dobila najviše 
glasova, drugi je Tonino Picula, a slijede Mislav Kolakušić 
i Karlo Ressler.Do ovih izbora vodeća stranka u Radoboju 
HNS dobila je svega 23 glasa odnosno 2,27% od ukupnog 
broja valjanih glasačkih listića. 


BIRAČKO MJESTO: 


IZAŠLI NA IZBORE: 


LISTE IZNAD PRAGA: 


GORJANI SUTINSKI 


58 - 52,25% 


M. Bandić 44.82% 


HDZ 18, 96% 


Živi zid 12,06% 


HNS 8.62% 


Hrast 6,89% 


GORNJA ŠEMNICA 


168 -33,47% 


M. Bandić 31,70% 


HDZ 20,73% 


SDP 10,36% 


Ž. Zid 7,92% 


Hrast 5,48% 


M. Kolakušić 5,48% 


BREGI RADOBOJSKI 


148 - 36,82% 


M. Bandić 38,23% 


SDP 21,32% 


HDZ 19,11% 


KRALJEVEC ŠEMNIČKI 


48 - 53,33 % 


M. Bandić 56,52% 


HDZ 13,04% 


Amstrdamska k. 6,52% 


M. Kolakušić 6,52% 


JAZVINE 


153 - 49,20% 


OREHOVEC RADOBOJSKI 126 - 56% 


M. Bandić 56,84% 


HDZ 9,58% 


Amstrdamska k. 6,16% 


SDP 5,47% 


M. Bandić 57,37% 


HDZ 13,11% 
SDP 9,83% 


STRAHINJE RADOBOJSKO 


29 - 62,50% 


M. Bandić 62,50% 


HDZ 12,50% 


SDP 8,33% 


Start 8,33% 


RADOBOJ I 


147 - 34,11% 


M. Bandić 45,83% 


HDZ 15,97% 


SDP 13,19% 


Amstrdamska k. 5,55% 


RADOBOJ li 


176 - 30,19% 


M. Bandić 35,50% 


SDP 21,89% 


HDZ 8,87% 


M.Kolakušić 6,50% 


# 
s 
2 


DAN OBITELJI U 
GORNJOJ ŠEMNICI 


Svečanom priredbom 14. svibnjaje u PRO Gor- 
nja Šemnica obilježen Dan obitelji. Podsjeća- 
jući na važnostobitelji ivažnosttoplih odnosa 
među njenim članovima, naši su učenici po- 
kazali i što su naučili te koliko su napredovali 
u prethodnoj školskoj godini. Nakon priredbe 
uslijedilo je druženje djece i roditelja. 
Učiteljica Vesna Horvat. 


Razglednice iz Siska i 
Lonjskog polja 


Gotovo idealan, topao i sunčan dan iskoristi- 
li su učenici 4.q i 1.- 4.c za terensku nastavu. 
U petak, 10. svibnja uputili su se najprije u Si- 
sak, a zatim i Lonjsko polje. U selu tradicijske 
graditeljske baštine- Krapju sudjelovali su u 
edukativnim programima upoznavanja drve- 
ne posavske arhitekture i upoznavanja s au- 
tohtonim vrstama domaćih životinja: Posav- 
skim konjem iPodolskim govedom. U Čigoču, 
europskom selu roda, učenici su prebrojavali 
rodina gnijezda i njihove stanovnike te saznali 
mnogo o utjecaju djelatnosti ljudi na biljne i 
životinjske vrste. Nezaboravan doživljaj bila je 
polusatna vožnja brodom porijeci Savi, sve do 
ušća s rijekom Unom. lako vremenski produ- 
ženiprebogat sadržajima, nastavni danje bio 
uzbudljiv i zanimljiv, a učenje lako i zabavno! 

Učiteljica Vesna Horvat 


U četvrtak, 9. svibnja 2019. našu je školu 
posjetio ugledni doktor Ranko Rajovićte je 
ujedno održao predavanje prisutnim ravna- 
teljima, učiteljima, stručnim suradnicima, 
odgajateljima i roditeljima. Ranko Rajović 
je doktor interne medicine, dugogodišnji 
predsjednik Odbora za darovite međuna- 
rodne udruge Mensa i UNICEF-ov suradnik 
na projektu ranog poticanja intelektualnog 
razvoja djece te osnivač Mense Srbije i Od- 
sjeka za darovite Nikola Tesla Centra. Raj- 
ovićje i autor NTC sustava učenja kojim se 
podiže intelektualni potencijal djece te se 
razvija brzina razmišljanja i zaključivanja 
- tzv. funkcionalno znanje. Najvažnija mi- 
sao vodilja u radu dr. Rajovića vrlo je jed- 
nostavna - djeca kroz igru najbolje uče, a 
učenje napamet zastarjelo je i treba se što 
prije prestati primjenjivati. Prema njegovim 
riječima posao je djeteta da se kreće, vrti, 
skače, a ne da satima gleda u mobitel. Kroz 
uvodno predavanje o NTC sustavu gost nam 
je predočio kako treba sastavljati pitanja, 
a da ona ne budu reproduktivna. Naglasio 
je da naše funkcionalno znanje nije dobro 


te da nas nikad nisu učili da razmišljamo; 
ni kod kuće, ni u vrtiću, ni u školi. NTC me- 
toda temelji se na tome da djeca misle da 
se igraju, a nauče lekciju. Glavni je motiv 
da učenje bude igra, da djeci škola bude 
zanimljiva, da se smiju u školi i da nema 
straha od odgovaranja i akutnog stresa. 
Djeca trebaju željeti dati svoje znanje, ja- 
viti se čak i ako odgovor nije točan, ali dati 
pri tome svoju ideju. Kod NTC sustava ne 
postoji jasna granica koja predmete dijeli 
na biologiju, geografiju, matematiku, već 

pitanja obuhvaćaju razna područja. Jedna 
od najvažnijih odrednica NTC sustava jest 
razvijanje mozga djeteta od najranije dobi, 
što se postiže kretanjem. Roditelji moraju 
pustiti dijete da se kreće, trči, skače, a naj- 
bolje je da dijete skače po lišću, travi, pije- 
sku, blatu, plitkoj vodi. Također se osvrnuo 
na pohvaljivanje djece (učenika) i rekao da 
je potreba za pohvalom instinktivna potre- 
ba djeteta. Ako ga pohvalimo, ono dobije 
hormon sreće koji mozgu šalje jasnu poruku 
“lakše ću preživjeti“ jer je mozak organ za 
preživljavanje. Kad dobiju pohvalu, dobiju 
potvrdu daje to što rade dobro i zato se da- 
rovita djeca uvijek javljaju u školi kad učitelj 
postavi pitanje. Ali kad je škola reproduk- 
tivna, takva se djeca stalno javljaju pa ih 
učitelj više i ne pita. Jošje jednom naglasio 
daje reproduktivna škola stvar prošlosti. 
Sve u svemu, uživali smo u predavanju dok- 
tora Rajovića inadamo se da ćemo ga uskoro 
opet ugostiti u našoj školi. 


Ivana Frajzman, učiteljica 
Slika Rajović 


Radionica s glinom u Jazvinama 


U petak, 3. svibnja vjeroučitelj Dražen Gerić sa svim učenici- 
ma PRO Jazvine održao je likovnu radionicu izrade poklona 
majkama za Majčin dan. Materijal za izradu poklona bila je 
glina. Učenicima je to bio prvi susret s glinom na takav na- 
čin. Učitelj Dražen pokazao je cijeli postupak pripreme gline 
za oblikovanje te samo oblikovanje željenog motiva, a zatim 
su učenici sami oblikovali svoje motive koje će, nakon što se 
ispeku, zajedno sa svojim majkama ukrašavati prilikom obi- 
lježavanja Dana obitelji. Ovim putem veliko hvala vjeroučitelju 
Draženu Geriću što je učenike uputio u tajne rada s glinom. 
Učiteljice PRO Jazvine 


UZMI OLOVKU, KAMERU, KIST... ZA OKOLIŠ ČIST! 


Učenik5.brazredaRoko Rocasvojimje literarnim 
radom ove godine sudjelovao u provedbi projekta 
Moj okoliš, moja budućnost! i natječaju Uzmi 
olovku, kameru, kist... za okoliš čist! 

Projekt Moj okoliš, moja budućnost! od 2017. 
godine provode Društvo za oblikovanje održivog 
razvoja, Osnovna škola Stjepana Radića Bre- 
stovec Orehovički i Forum za slobodu odgoja. 
Ciljje ovog projekta osvijestiti što više osnov- 
noškolaca o važnosti očuvanja okoliša. Tim je 
povodom Roko Roca osvojio prvu nagradu 
kategoriji pjesma, a njegovu pjesmu možete 
pročitati u nastavku. Prijem nagrađenih učeni- 
kaodržaose 12. travnja 2019. godineu Krapini, 
a učenicima i mentorima nagradeje dodijeli 
zamjenik župana Anđelko Ferek-Jambrek. Za- 
mjenik župana Anđelko Ferek-Jambrek primio 


oO 


jeučenikei njihove mentore, predstavnike škola 
sudionika projekta Moj okoliš, moja budućnost! 
inatječaja te ih s ravnateljicom javne ustanove 
za upravljanje zaštićenim dijelovima prirode 
Krapinsko-zagorske županije Dijanom Hršak 
ipročelnikom županijskog upravnog odjela za 
zaštitu okoliša Stjepanom Bručićem upoznaos 
raznim aktivnostima koje Krapinsko- zagorska 
županija provodi na području zaštite okoliša. 
Učenicima i mentorima bila je čast što su na- 
građeni upravo u tom području, a nagrađeni 
radovi neka budu poticaj i ostalim učenicima 
upisanjui kreativnom stvaranju, ali i očuvanju 
i održavanju okoliša lijepim i čistim! 


Leonarda Vorih, 
učiteljica hrvatskog jezika 


Miris cvijeća 

Umjesto da u auto sjednete, 
bolje je da noge protegnete! 

Do zelenog otoka krenite 

i otpad u spremnike pospremite. 


Kao što čistite svoj dom, 
brinite i o okolišu svom. 
Što će naša djeca reći? 
Kakvu će prirodu zateći? 


Neka oko nas sve zeleno bude, 
neka se potoci čisti probude. 
Umjesto smrada svakakvog smeća, 
nek» se osjeti samo miris cvijeća! 


Roko Roca, 5.b 

MEĐUNARODNI DAN OBITELJI 


OBILJEŽEN U RADOBOJSKOJ ŠKOLI 


Međunarodni dan obitelji još davne, 1989. 
godine, proglasili su Ujedinjeni narodi, s ci- 
ljem osvješćivanja značaja obitelji kao temelja 
društva. Tema toga dana su srdačni odnosi 
roditelja i djece, koje valja živjeti svakodnev- 
no, no 15. svibnja podsjeća nas kako pozitiv- 
na čuvstva u obitelji valja i pokazati. Dugo- 
godišnja tradicija OŠ Side Košutić Radoboj je 
prigodno obilježavanje Međunarodnog dana 
obitelji, a koje nas podsjeća da će obitelji itoplo 
obiteljsko okružje iznjedriti ljude sa pozitivnim 
stavovima, vjerovanjem i karakterom, kojima 


će graditi neki budući svijet. U današnje vri- 
jeme kroničnog nedostatka vremena učeni- 
ci radobojske škole uspjeli su prisutnim broj- 
nim članovima obitelji, svojim programom, 
poručiti koliko su nam važni roditelji, braća, 
sestre, djedovi, bake...svi koji na neki način 
sudjeluju i koji su od neprocjenjive važnosti u 
razvoju osobnosti svakog pojedinca. Učenici 
nižih razreda i polaznici predškole pokazali 
su pjesmom, plesom, krasnoslovom te likov- 
nom izložbom svojih radova da umiju i mogu 
puno, no daje podrška i pohvala obitelji kako 


poticaj, takoicilj. Zajedničke radionice djece, 
učitelja i roditelja, a koje su uslijedile nakon 
svečanog dijela programa, otvorile su mnoga 
pitanja iz svakodnevnog života, ali dale i od- 
govor-ipak se zna tkoje dijete, a tko odrasla 
osoba. Učiteljice nižih razreda OŠ Side Košutić 
Radoboj i voditeljica predškole, Dragica, Ivan- 
ka, Suzana, Laura i Sabina, srdačno: iskreno 
zahvaljuju obiteljima svojih učenika i pola- 
znika na dolasku i suradnji. 


Laura Kukovačec, dipl. učit. 


MODELARSKA LIGA 2019. 


U srijedu, 8. svibnja 2019. u Osnovnoj školi 
Krapinske Toplice održana je Modelarska liga 
na kojoj su sudjelovale dvije učenice iz 6.b ra- 
zreda: Ana Šemnički Anamarija Draganić. Iz 
škole smo ujutro krenuli oko 8 sati iza dvade- 
setak minuta stigli u Osnovnu školu Krapinske 
Toplice. Prvo smo pojeli doručak i nakon toga 
otišli u učionicu za tehničku kulturu u kojoj je 


Održane proljetne radionice 


Tijekom proljetnih praznika u našoj su školi održane radioni- 
ce za motivirane, darovite i zainteresirane učenike. Učenici 
su se tako bavili izradom književnih junaka od hama per- 
lica, umjetnošću i sportom te ekologijom. Budući daje 23. tlarstvom pod vodstvom učiteljice Milene Posavec. Oni su 
travnja bio Svjetski dan knjige, knjižničarka Jasenka Mar- 


oko devet sati započelo natjecanje. izrađivali 
smostolce za ljuljanje. Ujednom smo trenutku 
imali desetominutni odmor, nakon kojeg smo 
smjeli nastaviti sa radom. Kadaje natjecanje 
završilo, otišli smo na ručak. Za to je vrijeme 
stručni sud odlučivao tko će osvojiti nagrade. 
Svi smo se ponovno okupili u učionici u kojoj 
se provodilo natjecanje. Proglašena su prva tri 


sportaše u omiljenom sportu te povezati sport i likovnost. 
Nastali su tako plakati za sportske događaje u likovnim 
tehnikama kolaž i tempera. Ekološka skupina bavila se vr- 


rada koja su bila najuspješnija. Najuspješniji 
rad će našu županiju ove godine predstavljati 
na Državnom natjecanju. 

Nekoliko minuta prije 14 sati vratili smo se 
kući, sretni i zadovoljni. Mentor nam je bio 
učitelj tehničke kulture, Darko Mihalić. 


Anamarija Draganić, 6.b 


Milić pripremila je radionicu izrade književnih junaka od iljekovitog bil 
hama perlica. Učenici su razvijali motoričke vještine slaga-  lavandu i ostale biljke o kojima će brinuti narednih mjese- 


nja perlica na podlogu, maštu i kreativnost te promišljali o 
omiljenim književnim junacima. Rezultat radionice bila je 
mala izložba radova na ulazu u školu. Radionicu pod nazi- 
vom Umjetnost i sport održao je Ivan Tuđa, učitelj Likovne 


i. Kako bi ob 


sz o 


kulture. Cilj radionice bioje slikarskim tehnikama prikazati 


aimeu školskom začinskom vrtu upoznali vrste začinskog 


ja te posadili mentu, ružmarin, kadulju, smilje, 


lježili Dan planeta Zemlje, mladi ekolozi pod 


odstvom učiteljice Marine Turalija proveli su akciju čišće- 
ija okoliša škole. Uredili su cvjetne gredice te prikupljali PET 
ambalažu, papiri plastične čepove. 


Jasenka Marmilić 


Dan vatrogastva u 
Gornjoj Semnici 

Sveti Florijan, zaštitnik vatrogasaca i ove go- 
dine donio je veselje među učenike PRO Gor- 
nja Šemnica. Uzupoznavanje s vatrogasnim 
domom, opremom i vozilima za vatrogasne 
intervencije, naši vrijedni domaćini, Sonja Gro- 
botek i Mario Erdelja organizirali su i male va- 
trogasne vježbe u koje su učenici unijeli mnogo 
energije i radosti. 


Učiteljica Vesna Horvat 


Likovna 
radionica 2.a 


Obiteljje mjesto gdje sve počinje, a ljubav nikad 
ne završava. To su dokazali i roditelji 2.a svo- 
Jimodazivom na likovnu radionicu povodom 
Dana obitelji. S osmijehom su primili pastele u 
ruke: igrajući se bojama stvarali predivne slike 
na crnoj podlozi koja je vrućim ljepilom bila 
išarana različitim motivima . Zanimljiv zada- 
tak kojije uspješno obavljen. Uvjerite se sami i 
pogledajte njihove radove u holu naše škole. 

učiteljica Dragica 

DJEČJA OLIMPIJADA - FAIR PLAY 


Mališani najstarije vrtićke skupine ,Zvjezdice“ Dječjeg vrtića 
»Škrinjica“ u utorak 7. svibnja 2019. godine sudjelovali su na Olim- 
pijskom festivalu dječjih vrtića Krapinsko-zagorske županije koji je 
održan na igralištu NK ,Mladosti“ u Zaboku. 

»Zvjezdice“ su se uz pomoć svojih odgojiteljica marljivo pripremali 
i vježbali. Djeca su bila svrstana u nekoliko različitih skupina. Tako 
su se dječaci natjecali u nogometu i bacanju loptice u dalj, dok su se 
djevojčice natjecale u štafeti, bacanju loptice i trčanju na 50 metara. 
Svako dijete dobilo je majicu i kapu s olimpijskim znakom, a nakon 
završetka natjecanja dobili su medalje, koje su ponosno nosili oko 
vrata. Puni ugodnih dojmova djeca su se vratila kućama, a tko zna 
možda ovo nekima od njih nije bila prva i posljednja olimpijada. 


Šubi, dubi, dubi 
kad me bole zubi, 
ne pomaže ništa 
kaladont u tubi, 

a najveći problem 
zapravo mi stvara 
to što moram sutra 
hitno kod zubara... 


Kako mališane iz Dječjeg vrtića 
»Škrinjica“ ne bi boljeli zubi i 
kako bi utvrdili svoja znanja i 
spoznaje o održavanju zubića 
zdravima, povodom ,,Svjet- 
skog dana zdravlja“ u suradnji 
sa zdravstvenom voditeljicom 
Rominom Polanščak, djeca su 


IZ DJEČJEG VRTIĆA ,,ŠKRINJICA“ RADOBOJ 


UREĐEN VANJSKI PROSTOR 
ZA JASLIČKU SKUPINU 


Priprema: Ivana Žlabur 


U Dječjem vrtiću ,Škrinjica“ nestrpljivo se iščekuju topliji sunčani dani kako bi djeca mogla bo- 
raviti na otvorenom prostoru. Tijekom travnja na vanjskom prostoru uređen je zaseban dio za 
jasličku skupinu. Uređenjem prostora u dvorištu vrtića omogućava se djeci dovoljno prostora za 
igru i boravak na suncu. Djeca će kroz igru stjecati neposredna iskustva i kontakt s prirodom, 
razvijati svoje ideje, kreirati igre stjecati iskustva o sigurnosti boravka na otvorenom. Prostor 
je namijenjen jasličkoj skupini, a uređenjem dvorišta omogućilo se djeci da se raspoređuju po 
interesu, vodeći pritom brigu da ima dovoljno prostora za sve. Osim igrališta za djecu vrtićkih 
skupina koristi se velika terasa, pa svi imaju dovoljno prostora za svoje aktivnosti. Očekuje se 
još samo lijepo sunčano vrijeme kako bi se novouređeni prostorna otvorenom mogao koristiti. 


ZVJEZDICE U POSJETU ZUBARU 


posjetila ordinaciju dr. dent. 
med. Lukrecije Tušek u Rado- 
boju. Nasmijanog lica i vese- 

log raspoloženja, zubarka im 

je ispričala kako pravilno prati 
zube, koji pribor koristiti ina 
koji način. Nakon razgovora svi 
su hrabro pokazali svoje zubiće 
koje je zubarka pregledala i pre- 
mazala gelom radi zaštite. To im 
se posebno dopalo, jer gel ima 
okus po jagodama. Nakon pre- 
gleda dobili su pohvale za lijepe 
i zdrave zube, te su dobili na 
poklon četkice, što ih je posebno 
obradovalo. Zahvaljujući dr. Lu- 
kreciji vratili su se u vrtić veseli, 
čistih i zdravih zubića. 

ŽUPANIJSKE NOGOMETNE LIGE 


U okviru Županijskih nogometnih liga preosta- 
jejoš završni dio sezone 2018./2019. U kate- 
gorijama mlađih uzrasta preostaju utakmice 
doigravanja, a u ostalima još nekoliko kola. 
Evo rezultata koje su ostvarile ekipe Nogomet- 
nog kluba Radoboj u posljednji mjesec dana. 


PIONIRI: GRUPA A! 

RADOBOJ- TOPLICE 7.0 
TONDACH-RADOBOJ 14 
RADOBOJ-MLADOST (Z) 10:0 
OROSLAVJE-RADOBOJ 12 
RADOBOJ-STRAŽA 40 
Na kraju prvenstva PIONIRI su 5. 
ML.PIONIRI: GRUPA A 

RUDAR (DZ) - RADOBOJ 15:0 
RADOBOJ- RUDAR (M) 41 
JEDINSTVO-RADOBOJ 11 
RADOBOJ-STRAŽA 23 
OROSLAVJE -RADOBOJ 12 
RADOBOJ-MLADOST (Z) 23 
Nakon 22. kola ML. PIONIRI su 7. na tablici 
LIMAČI GRUPA A' 
RADOBOJ-JEDINSTVO 31 
TOPLICE-RADOBOJ 033 
RADOBOJ-STRAŽA 6.2 
MLSADOST (Z)-RADOBOJ 03 


Limači «A» su 2. na tablici 


BLIŽI SE KRAJ NATJECANJA 


LIMAČI GRUPA “B' 
RADOBOJ-MLADOST (B) 
MILENGRAD-RADOBOJ 
ZAGOREC (K)-RADOBOJ 
RADOBOJ-OŠTRC 

LIMAČI «B» zauzimaju 7. mjesto 


ZAGIČIGRUPA “A 
STRAŽA-RADOBOJ 
RADOBOJ- ZAGOREC (K) 
TOPLICE-RADOBOJ 
Zagići su 3. na tablici 


VETERANI 
RADOBOJ-RUDAR (DZ) 
Veterani su na 3. mjestu. 


11 
0:2 
6:0 
3:0 


NOGOMETNI TURNIR 


Dana 3. svibnja 2019. učenice 
šestih i petih razreda igrale su 
nogometni turnir. U jutarnjim 
satima u Osnovnu školu Side Ko- 
šutić Radoboj stigle su učenice iz 
Đurmanca i Svetog Križa Začre- 
tja. U 9 sati počeo je turnir. Prvu 
utakmicu igrale su učenice 

iz Radoboja protiv učenica iz 
Đurmanca. Utakmica je završila 
tako što je Đurmanec pobijedio 
Radoboj rezultatom 2:1. Dru- 

gu utakmicu igrale su učenice 

iz Đurmanca protiv učenica iz 
Svetog Križa Začretja. Utakmica 
je završila rezultatom 1:1 i zato 

su igrali na penale. U penalima 
je pobijedio Đurmanec i osvojio 
prvo mjesto. Zadnju utakmicu 

igrale su učenice iz Radoboja 
protiv Svetog Križa Začretje. Ra- 
doboj je pobijedio Sveti Križ Za- 
čretje rezultatom 4:2 te je osvojio 
drugo mjesto, a Sveti Križ Začre- 
tje treće. Za našu su školu nastu- 
pile: Laura Ferek-Jambrek, Lana 
Broz, Lana Macan, Karla-Kristi- 
ana Ferk, Ana Šemnički, Ivana 
Galović, Anamarija Draganić iz 
šestog razreda te Irena Čerpes i 
Anđelka Tušek iz petog razreda. 
Voditelj učenica bio je učitelj 
Gordan Poslončec. Učenice su 
dobile svoje medalje i slikale se 
sa svojim učiteljima. Hvala na 
lijepom sportskom druženju. 

LIST JE BESPLATAN 
I IZLAZI MJESECNO 


Stotinjak planinara i drugih posjetitelja na 
Planinarsko - poučnoj stazi ,Putovima 
orhideja“, neki stigli i vlakom na relaciji 
Zagreb - Radoboj 


Dani _ 
orhideja 


Javna ustanova za upravljanje zašti- 
ćenim dijelovima prirode Krapinsko 

- zagorske županije u suradnji s Opći- 
nom Radoboj po šesti je puta organi- 
zirala manifestaciju ,Dani orhideja“. 
Manifestacija se uz stotinjak posjetitelja 
održala u subotu 11. svibnja, a započela 
je predavanjem biologa Mladena Zadrav- 
ca na temu ,Kaj to gmiže po zagorskim 
bregima i kaj to znači za današnju šet- 
nju“? Posjetitelji su tako dobili savjete i 
upozorenja što i kako postupiti u slučaju 
susreta sa zmijama. Nakon predavanja i 
razgledavanja Muzeja Radboa krenulo se 
na obilazak Planinarsko - poučne staze 
»Putovima orhideja“ uz stručno vodstvo 
u kojem im je objašnjeno koje orhideje 
mogu vidjeti ina kojim mjestima najčešće 
rastu. Na Strahinjčici su pronađene 32 
vrste orhideja, a na brdskim travnjacima 
na Platu i Poljanama u orhidejskim vrto- 
vima raste ih preko 15 vrsta. Na manife- 
staciji je ove godine sudjelovalo stotinjak 
posjetitelja, među kojima su bili planinari 
iz PD Vihor“ iz Zagreba, te brojni po- 
sjetitelji iz Zagreba i Zagorja. Za dolazak 
u Radoboj HŽ je organizirao posebnu 
kompoziciju vlaka, pa se tako može reći 
da je po prvi put uspostavljena željeznička 
veza Zagreb - Radoboj. Doduše dio puta 
posjetitelji su prevezeni autobusima. 

Za posjetitelje su pripremljene posebne 
platnene majice i torbe s motivima više 
vrsta orhideja od malog kaćuna, preko 
pčeline kokice do jadranske kozonoške. 
Na obilasku je bilo i manjih iznenađenja, 
među kojima je i nekoliko zmija, dva po- 
skoka i jedan sljepić koje je ulovio biolog 
Mladen Zadravec i pokazao ih prisutnima. 
Zbog svog egzotičnog izgleda, prekrasnih 
cvjetova, orhideje s pravom nose naziv 
aristokrata biljnog svijeta. Iako su jed- 

na od najbrojnijih porodica biljaka, na 
prirodnim staništima vrlo su rijetke. Sve 
orhideje strogo su zaštićene vrste i zabra- 
njeno ih je brati, skupljati, uništavati ili 
iskopavati. Ugrožene su zbog zapuštanja 
brdskih travnjaka, koji se pretvaraju u 
šikare, pa se uništavaju staništa. Kako bi 
se očuvale potrebno je poduzeti aktivnosti 
koje obuhvaćaju revitalizaciju staništa na 
kojima rastu, prvenstveno travnjaka i ak- 
tivnosti edukacije s ciljem podizanja svi- 
jesti o potrebi zaštite ove biljne skupine. 
Za posjetitelje je u Radobojskom 

trnacu organiziran ručak i za- 

jedničko druženje. (P.Š.) 


